Ir-Regolament tal-Kunsill (KE) Nru 992/95
tal-10 ta' April 1995
li jiftaħ u jipprovdi għall-amministrazzjoni tal-kwoti tat-tariffi tal-Komunità għall-ċerti prodotti agrikoli u tas-sajd li joriġinaw fin-Norveġja
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi il-Komunità Ewropea, u b'mod partikolari Artikolu 113 tiegħu,
Wara li kkunsidra l-proposta mill-Kummissjoni,
Billi l-Komunità ikkonkludiet ftehim fil-forma ta' bdil ta' ittri partikolarment man-Norveġja u approvat id-Deċiżjoni 86/557 KEE [1];
Billi l-Ftehim msemmi kien emendat jew supplimentat bil-Ftehim fuq iż-Żona Ekonomika Ewropea, u bil-Ftehim bilaterali fil-forma ta' bdil ta' ittri man-Norveġja u approvat bid-Deċiżjoni 93/737/KE [2];
Billi taħt il-Ftehim imsemmi il-Komunità impenjat ruhha, bla ħsara għal ċerti kondizzjonijiet, li tiftaħ il-kwoti tat-tariffi Komunitarji kull sena b'rata mnaqqsa jew żero għal numru ta' prodotti tal-agrikoltura u s-sajd li joriġinaw f'dan il-pajjiż; billi il-kwoti tat-tariffa għandhom għalhekk jinfetħu, u jispeċifikaw fejn meħtieġ, kull kondizzjoni ta' eliġibbiltà preskritta; billi, għal raġunijiet ta' simplifikazzjoni, għandha ssir dispożizzjoni biex il-Kummissjoni tingħata s-setgħa li ddaħħal fis-seħħ, wara li tirċievi l-opinjoni tal-Kumitat tal-Kodiċi tad-Dwana, l-emendi u l-adattamenti tekniċi meħtieġa ta' dan ir-Regolament li joħorġu minn emendi tan-nomenklatura maqgħuda u l-kodiċiiet Taric u l-adattamenti għall-volum, perjodu u rati tal-kwota li joħorġu mid-deċiżjonijiet tal-Kunsill;
Billi l-kwoti tat-tariffi provduti fil-ftehim in kwistjoni jirrelataw għall-perjodu indefinit u għalhekk, għall-raġunijiet ta' effiċjenza u s-simplifikazzjoni ta' l-implimentazzjoni tal-miżuri konċernati, jidher xieraq li jkun provdut li l-applikazzjoni ta' dan ir-Regolament għandu jitqiegħed fuq bażi multiannwali;
Billi l-importaturi tal-Komunità kollha għandhom ikunu assigurati aċċess ekwu u kontinwu għall-kwoti msemmija u r-rata tad-dazju preskritta għall-kwoti għandha tkun applikata konsistentement għall-importazzjonijiet kollha in kwistjoni ġewwa l-Istati Membri kollha sakemm il-kwoti jkunu eżawriti, matul il-perjodu kollu ta' validità tal-Ftehim fuq imsemmi fil-forma ta' bdil ta' ittri;
Billi d-deċiżjoni għall-ftuħ, fl-esekuzzjoni ta' l-obbligi internazzjonali tagħha, tal-kwoti tat-tariffi għandha tittieħed mill-Komunità; billi, biex tkun żgurata l-effiċjenza ta' amministrazzjoni komuni ta' dawn il-kwoti, mhemmx ostakolu raġonevoli li l-Istati Membri ikunu awtorizzati li jiġbdu mill-volumi tal-kwota l-kwantitajiet meħtieġa li jikkorrispondu għall-importazzjonijiet attwali; billi dan il-metodu ta' amministrazzjoni jeħtieġ kooperazzjoni mill-qrib bejn l-Istati Membri u l-Kummissjoni u din għandha partikolarment tkun tista' timmonitorizza r-rata ta' kif jitużaw il-kwoti u tinforma l-Istati Membri b'dan.
ADOTTAT DAN IR-REGOLAMENT:
Artikolu 1
1. Mill-1 ta' Jannar sal-3 ta' Diċembru ta' kull sena jew għall-perjodi murija f'Anness I, id-dazji tad-dwana applikabbli għall-prodotti murija f'dan ir-Regolament għandhom ikunu sospiżi jew mnaqqsa għal-livelli indikati għal kull prodott, fil-limitu tal-kwota tat-tariffa Komunitarja murija għal kull prodott.
2. Importazzjonijiet ta' prodotti msemmija f'Anness I taħt l-Ordni Nru 09.0703 u 09.0711 m'għandhomx jikkwalifikaw għall-kwoti tat-tariffa sakemm il-prezz ħieles fil-fruntjiera stabbilit mill-Istati Membri skond Artikolu 22 tar-Regolament tal-Kunsill (KEE) Nru 3759/92 tas-17 ta' Diċembru 1992 fuq l-organizzazjoni komuni tal-prodotti tas-suq fis-sajd u l-akwakultura [3] huwa ta' l-inqas daqs kull prezz ta' referenza li kien ifissat mill-Komunità għall-prodotti jew kategoriji ta' prodotti in kwistjoni.
3. Għandu japplika il-Protokoll fuq id-definizzjoni tal-kunċett ta' prodotti li joriġinaw u fuq metodi ta' kooperazzjoni amministrattiva annessa mal-Ftehim bejn il-Komunità Ekonomika Ewropea u r-Renju tan-Norveġja [4].
Artikolu 2
Il-kwoti tat-tariffa msemmija f'Artikolu 1 għandhom ikunu amministrati mill-Kummissjoni, li tista' tieħu l-miżuri amministrattivi xierqa biex tkun żgurata amministrazzjoni effiċjenti.
Artikolu 3
Jekk importatur jippreżenta fi Stat Membru dikjarazzjoni ta' dħul f'ċirkolazzjoni ħielsa inkluż talba għall-benefiċċju preferenzjali għall-prodott kopert b'dan ir-Regolament, u jekk din id-dikjarazzjoni hija aċċettata mill-awtoritajiet tad-dwana, l-Istat Membru konċernat għandu jiġbed, mill-volum tal-kwota permezz ta' notifika lill-Kummissjoni, kwantità korrispondenti għal dawk il-bżonnijiet
It-talbiet għall-ġbid, bl-indikazzjoni tad-data ta' aċċettazzjoni ta' l-imsemmija dikjarazzjonijiet, għandhom ikunu komunikati lill-Kummissjoni mingħajr dewmien.
Il-ġbid jingħata mill-Kummissjoni fuq il-bażi tad-data ta' aċċettazzjoni tad-dikjarazzjoni tad-dħul f'ċirkolazzjoni ħielsa mill-awtoritajiet tad-dwana ta' l-Istat Membru konċernat, safejn il-bilanċ disponibbli jippermetti hekk.
Jekk Stat Membru ma jużax il-kwantitajiet miġbuda, għandu jibgħathom lura kemm jista' jkun malajr lill-volum tal-kwota korrispondenti.
Jekk il-kwantitajiet mitluba huma akbar mill-bilanċ disponibbli tal-volum tal-kwota, għandha ssir allokazzjoni fuq bażi pro rata fir-rigward tat-talbiet. L-Istati Membri għandhom ikunu informati b'dan mill-Kummissjoni.
Artikolu 4
Kull Stat Membru għandu jiggarantixxi l-importaturi tal-prodotti in kwistjoni aċċess ugwali u kontinwu għall-kwoti sakemm jippermetti l-bilanċ tal-volum tal-kwota korrispondenti.
Artikolu 5
1. Id-dispożizzjonijiet meħtieġa għall-applikazzjoni ta' dan ir-Regolament, partikolarment:
(a) l-emendi u l-adattamenti tekniċi, safejn meħtieġa, li joħroġu minn emendi tan-nomenklatura maqgħuda u tal-kodiċijiet Taric; u
(b) l-adattamenti meħtieġa tal-volum, perjodi u dazji tal-kwota li joħorġu minn deċiżjonijiet adottati mill-Kunsill;
għandhom ikunu adottati skond il-proċedura preskritta f'Artikolu 6(2).
2. Id-dispożizzjonijiet adottati bis-saħħa tal-paragrafu 1 ma jawtorizzawx il-Kummissjoni li:
- tgħaddi kwantitajiet preferenzjali minn kwota tal-perjodu waħda għall-oħra,
- temenda l-iskedi preskritti fil-Ftehim,
- tittrasferixxi kwantitajiet minn kwota għall-oħra,
- tiftaħ u tamministra kwoti li jirriżultaw minn ftehim ġdid.
Artikolu 6
1. Il-Kummissjoni għandha tkun assistita mill-Kumitat tal-Kodiċi Doganali stabbilit b'Artikolu 247 tar-Regolament (KEE) Nru 2913/92 [5].
2. Ir-rappreżentant tal-Kummissjoni għandu jressaq quddiem il-Kumitat abbozz tal-miżuri li għandhom jittieħdu. Il-Kumitat għandu jagħti l-opinjoni tiegħu fuq l-abbozz fil-limitu taż-żmien li l-President tiegħu jista' jistabbilixxi skond l-urġenza tal-materja. L-opinjoni għandha tingħata mill-maġġoranza stabbilita fl-Artikolu 148(2) tat-Trattat fil-każ tad-deċiżjonijiet li l-Kunsill ikun meħtieġ li jadotta fuq proposta mill-Kummissjoni. Il-voti tar-rappreżentanti tal-Istati Membri ġewwa l-Komunità għandhom ikunu mwieżna bil-mod spjegat f'dak l-Artikolu. Il-President m'għandux jivvota.
Il-Kummissjoni għandha tadotta il-miżuri, li japplikaw minnufih. Iżda, jekk dawn il-miżuri ma jkunux skond l-opinjoni tal-Kumitat, għandhom jiġu komunikati mill-Kummissjoni lill-Kunsill minnufih. F'dak il-każ:
- il-Kummissjoni għandha tippostponi l-applikazzjoni tal-miżuri li ddeċidiet għall-tliet xhur mid-data ta' din il-komunikazzjoni,
- il-Kunsill, li jaġixxi b'maġġoranza kwalifikata, jista' jieħu deċiżjoni differenti f'perjodu msemmi fl-inċiż ta' qabel.
3. Il-Kumitat jista' jeżamina kull kwistjoni dwar l-applikazzjoni ta' dan ir-Regolament li titqajjem mill-president tiegħu jew fuq l-inizjattiva tiegħu jew fuq talba ta' Stat Membru.
Artikolu 7
L-Istati Membri u l-Kummissjoni għandhom jikkooperaw mill-qrib biex jiżguraw li dan ir-Regolament huwa mħares.
Artikolu 8
Dan ir-Regolament għandu jidħol fis-seħħ fil-jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta' Jannar 1995 għall-perjodu sħiħ ta' validità tal-Ftehim fil-forma ta' bdil ta' ittri man-Norveġja, approvat rispettivament bid-Deċiżjonijiet 86/557/u 93/737/KE.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fl-10 ta' April 1995.